
ΤΕΥΧΟΣ ΔΕΥΤΕΡΟ 


Αρ 


.Φύλλου 1325 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εφαρμογή των διατάξεων του άρθρου 15 του 
ν.3091/2002 (330 Α') για τον ειδικό φόρο επί των 
ακινήτων - απαιτούμενα δικαιολογητικά και διαδι¬ 
κασία χορήγησης των απαλλαγών. 

2 Τύπος και περιεχόμενο της δήλωσης ειδικού φό¬ 
ρου επί των ακινήτων και διαδικασία υποβολής 
αυτής. 


ΑΠΟΦΑΣΕΙΣ 

Αριθμ. ΠΟΑ. 1056 (1) 

Εφαρμογή των διατάξεων του άρθρου 15 του 
ν.3091/2002 (330 Α') για τον ειδικό φόρο επί των 
ακινήτων - απαιτούμενα δικαιολογητικά και δια¬ 
δικασία χορήγησης των απαλλαγών. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του άρθρου 15 του ν.3091/2002 (330 Α') 
«Απλουστεύσεις και βελτιώσεις στη φορολογία εισοδή¬ 
ματος και κεφαλαίου και άλλες διατάξεις» και ειδικότερα 
τις εξουσιοδοτικές διατάξεις των παραγράφων 6 και 9 
αυτού, όπως ισχύουν. 

2. Τις διατάξεις του ν.4174/2013 (170 Α') «Φορολογικές 
διαδικασίες και άλλες διατάξεις», όπως ισχύουν. 

3. Τιςδιατάξειςτου Κεφαλαίου Α'«Σύσταση Ανεξάρτη¬ 
της Αρχής Δημοσίων Εσόδων» του Πρώτου Μέρους του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρωτι¬ 
κών μεταρρυθμίσεων και άλλες διατάξεις» (Α' 94) και ειδι¬ 
κότερα των άρθρων 1,2,13,14,17 και 41, όπως ισχύουν. 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222Α’), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

5. Τηναριθ. 1 /20.01.2016 (ΦΕΚ 18/τ. Υ.Ω.Δ.Δ./20.01.2016) 
πράξη του Υπουργικού Συμβουλίου «Επιλογή και διορι¬ 


σμός Γενικού Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυ¬ 
ασμό με τις διατάξεις της παραγράφου 10 του άρθρου 
41 του ν. 4389/2016, όπως ισχύουν. 

6. Την αριθ. Δ6Α 1036682 ΕΞ 2014/25-2-2014 (478 και 
558 Β') απόφαση του Γενικού Γραμματέα Δημοσίων Εσό¬ 
δων του Υπουργείου περί μεταβίβασης αρμοδιοτήτων 
και εξουσιοδότησης υπογραφής «Με εντολή Γενικού 
Γραμματέα Δημοσίων Εσόδων» σε όργανα της Φορο¬ 
λογικής Διοίκησης, όπως ισχύει. 

7. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Άρθρο 1 

Για την εξαίρεση από την καταβολή του ειδικού φόρου 
επί των ακινήτων, σύμφωνα με τις παραγράφους 2,3 και 
4 του άρθρου 15 του ν.3091 /2002, απαιτείται να τηρού¬ 
νται κατ' έτος από τα νομικά πρόσωπα και τις νομικές 
οντότητες, που εμπίπτουν στις ανωτέρω διατάξεις, τα 
εξής δικαιολογητικά, ανά περίπτωση, που θα αναφέρο- 
νται στην 1 η Ιανουάριου του έτους φορολογίας και τα 
οποία θα πρέπει να επιδεικνύονται ή να προσκομίζονται 
στη φορολογική διοίκηση όποτε ζητηθούν: 

1. Περίπτωση α) παραγράφου 2 άρθρου 15 

Γ ια εταιρείες των οποίων οι μετοχές βρίσκονται σε δια¬ 
πραγμάτευση σε οργανωμένη χρηματιστηριακή αγορά, 
βεβαίωση οργανωμένης χρηματιστηριακής αγοράς, η 
οποία πρέπει να είναι μέλος του \Λ/ΕΕ (\Λ/οι1ά Εθάθίτιΐίοη 
οί ΕχεΙτ3η9θ5, Παγκόσμια Ομοσπονδία Χρηματιστηρίων) 
και να εποπτεύεται από αρχή διαπιστευμένη στην 10500 
(ΙηΐθΐΎΊΒΐίοηθΙ Οι^ΒηίζΒΐίοη οί 5θευπΐίθ5 Οοιηηηίεείοηε, 
Διεθνής Οργανισμός Επιτροπών Κεφαλαιαγοράς), από 
την οποία προκύπτει ότι οι μετοχές της εταιρείας βρί¬ 
σκονται σε διαπραγμάτευση σε οργανωμένη χρηματι¬ 
στηριακή αγορά. 

2. Περίπτωση β) παραγράφου 2 άρθρου 15 

α) Για εταιρείες οι οποίες ασκούν εμπορική, μεταποιητι¬ 
κή, βιομηχανική, βιοτεχνική ή παροχής υπηρεσιών δρα¬ 
στηριότητα στην Ελλάδα, φωτοαντίγραφο της δήλωσης 
φορολογίας εισοδήματος του τρέχοντος φορολογικού 
έτους και των συνυποβαλλόμενων με αυτή δηλώσεων 
και εντύπων, από τα οποία προκύπτει ότι το σύνολο των 
ακαθάριστων εσόδων της εταιρείας από την άσκηση 
εμπορικής, μεταποιητικής, βιομηχανικής, βιοτεχνικής ή 

παροχής υπηρεσιών δραστηριότητας στην Ελλάδα είναι 
μεγαλύτερο των ακαθάριστων εσόδων από ακίνητα. 

Για τις ανάγκες του ειδικού φόρου: 

αΐ) στα ακαθάριστα έσοδα δεν συνυπολογίζονται 
τα εισοδήματα από μερίσματα, τόκους και δικαιώμα¬ 
τα, όπως αυτά ορίζονται στα άρθρα 36, 37 και 38 του 
ν. 4172/2013 (ΦΕΚ 167 Α'). 

α2) ως έσοδα από ακίνητα θεωρούνται αυτά τα οποία 
προέρχονται από εκμίσθωση ή δωρεάν παραχώρηση 
ακινήτων. Για τις ανάγκες του ειδικού φόρου δεν θεωρεί¬ 
ται εισόδημα από ακίνητα το εισόδημα που προέρχεται 
από συμβάσεις μίσθωσης με παράλληλη παροχή υπη¬ 
ρεσιών, ενδεικτικά καθαριότητας, ασφάλειας, φύλαξης, 
όπως είναι δυνατόν να ισχύει σε εμπορικά κέντρα ή σε 
χώρους εκδηλώσεων. 

α3) ιδιοχρησιμοποιούμενο θεωρείται το ακίνητο, το 
οποίο εν τοις πράγμασι χρησιμοποιείται αποκλειστικά 
και μόνο για την άσκηση της επιχειρηματικής δραστη¬ 
ριότητας του νομικού προσώπου, κυρίου ή επικαρπωτή 
του ακινήτου. 

β) Για εταιρείες οι οποίες ανεγείρουν κτήρια ή άλλες 
εγκαταστάσεις που πρόκειται να ιδιοχρησιμοποιήσουν 
για την άσκηση βιομηχανικής, τουριστικής ή εμπορικής 
γενικώς επιχείρησης: 

β 1) βεβαίωση από την αρμόδια για την έκδοση της 
οικοδομικής άδειας δημόσια υπηρεσία, από την οποία 
προκύπτει ότι έχει κατατεθεί το σύνολο των απαιτούμε- 
νων δικαιολογητικών για την έκδοση αρχικής οικοδο¬ 
μικής άδειας καθώς και η ημερομηνία κατάθεσής τους. 

β2) φωτοαντίγραφα των δηλώσεων φορολογίας εισο¬ 
δήματος και των συνυποβαλλόμενων με αυτή δηλώσεων 
και εντύπων, για χρονικό διάστημα δέκα (10) ετών από 
την κατάθεση των δικαιολογητικών για την έκδοση της 
αρχικής οικοδομικής άδειας. 

β3) φωτοαντίγραφο της βεβαίωσης έναρξης εργασι¬ 
ών της εταιρείας ή μεταβολής δραστηριότητας, από την 
οποία προκύπτει η βιομηχανική ή τουριστική ή εμπορική 
δραστηριότητα, συνοδευόμενη από υπεύθυνη δήλωση, 
με την οποία βεβαιώνεται ότι δεν έχει πραγματοποιηθεί 
περαιτέρω μεταβολή αυτής. Επιπλέον, φωτοαντίγραφο 
της βεβαίωσης μεταβολής, από την οποία προκύπτει 
ότι το ανεγερθέν κτίριο ή εγκατάσταση έχει δηλωθεί ως 
εγκατάσταση (έδρα, υποκατάστημα, αποθήκη) της εται¬ 
ρείας, αμέσως μετά την αποπεράτωσή του. 

β4) φωτοαντίγραφο της άδειας λειτουργίας ή εγκα¬ 
τάστασης, κατά περίπτωση, ανάλογα με το είδος της 
δραστηριότητας, η οποία πρέπει να έχει εκδοθεί εντός 
χρονικού διαστήματος επτά ετών από την κατάθεση των 
δικαιολογητικών στην αρμόδια υπηρεσία για την έκδοση 
της αρχικής οικοδομικής άδειας. 

3. Περίπτωση δ) παραγράφου 2 άρθρου 15. 

Για εταιρείες των οποίων το μετοχικό κεφάλαιο ανή¬ 
κει κατά πλειοψηφία στο Ελληνικό Δημόσιο ή σε νομικά 
πρόσωπα δημοσίου δικαίου ή εταιρείες των οποίων η 
πλειοψηφία των μελών του Διοικητικού Συμβουλίου διο¬ 
ρίζεται από το Ελληνικό Δημόσιο ή από νομικά πρόσωπα 
δημοσίου δικαίου, τα σχετικά φύλλα της Εφημερίδας 
της Κυβερνήσεως, από τα οποία προκύπτει η συνδρομή 
των προϋποθέσεων, συνοδευόμενα από βεβαίωση του 


αρμόδιου εποπτεύοντος Υπουργείου ότι δεν έχει επέλθει 
μεταβολή στα ανωτέρω μέχρι την 1 η Ιανουάριου του 
έτους φορολογίας. 

4. Περίπτωση ε) παραγράφου 2 άρθρου 15. 

Για τις αποκεντρωμένες δημόσιες υπηρεσίες που λει¬ 
τουργούν ως ειδικά ταμεία, τα αλλοδαπά Κράτη, τις γνω¬ 
στές θρησκείες και δόγματα κατά την παράγραφο 2 του 
άρθρου 13 του Συντάγματος, επικυρωμένο αντίγραφο 
του συστατικού εγγράφου, οργανισμού ή καταστατικού, 
νομίμως δημοσιευμένου, όπου απαιτείται δημοσίευση, 
με όλες τις τυχόν τροποποιήσεις, συνοδευόμενο, σε 
περιπτώσεις θρησκειών και δογμάτων, από βεβαίωση 
του Υπουργείου Παιδείας, Έρευνας και Θρησκευμάτων 
ότι πρόκειται για γνωστή θρησκεία ή δόγμα κατά την 
παράγραφο 2 του άρθρου 13 του Συντάγματος. 

Εάν πρόκειται για αλλοδαπό κράτος, βεβαίωση από 
το Υπουργείο Εξωτερικών περί της ισχύος των όρων της 
αμοιβαιότητας. 

5. Περίπτωση ζ) παραγράφου 2 άρθρου 15. 

Γ ια τα ασφαλιστικά ταμεία, τους οργανισμούς κοινωνι¬ 
κής ασφάλισης και τις εταιρείες συλλογικών επενδύσεων 
σε ακίνητη περιουσία και τις ανώνυμες εταιρείες επενδύ¬ 
σεων σε ακίνητη περιουσία (ΑΕΕΑΠ), οι οποίες συνιστούν 
εταιρείες συλλογικών επενδύσεων σε ακίνητη περιουσία, 
καθώς και τις θυγατρικές αυτών εταιρείες του άρθρου 
22 παρ. 3 περιπτώσεις δ' και ε' του ν. 2778/1999, εκτός 
αυτών των οποίων η καταστατική έδρα βρίσκεται σε μη 
συνεργάσιμο κράτος, επικυρωμένο αντίγραφο του συ¬ 
στατικού εγγράφου, οργανισμού ή καταστατικού, κατά 
περίπτωση, συνοδευόμενο από βεβαίωση της αρμόδιας 
εποπτεύουσας αρχής της χώρας της καταστατικής τους 
έδρας, ότι πρόκειται για ασφαλιστικό ταμείο ή οργανισμό 
κοινωνικής ασφάλισης ή εταιρεία συλλογικών επενδύ¬ 
σεων. 

6. Περιπτώσεις α), β) και γ) παραγράφου 3 άρθρου 15 
και παραγράφου 4 του άρθρου 15 

Για την εξαίρεση από την καταβολή του φόρου: 

Α) των ανωνύμων εταιρειών της περίπτωσης α) της πα¬ 
ραγράφου 3 άρθρου 15, που έχουν ονομαστικές μετοχές 
μέχρι φυσικού προσώπου ή που δηλώνουν τα φυσικά 
πρόσωπα που τις κατέχουν και με την προϋπόθεση ότι τα 
φυσικά πρόσωπα έχουν αριθμό φορολογικού μητρώου 
στην Ελλάδα καθώς και των ανωνύμων εταιρειών, με 
ανώνυμες μετοχές, εφόσον το σύνολο των μετοχών τους 
καταλήγει σε εταιρείες οι μετοχές των οποίων βρίσκονται 
σε διαπραγμάτευση σε οργανωμένη χρηματιστηριακή 
αγορά, 

Β) των εταιρειών περιορισμένης ευθύνης της περί¬ 
πτωσης β)της παραγράφου 3 άρθρου 15, εφόσον τα 
εταιρικά μερίδια ανήκουν σε φυσικά πρόσωπα ή εφόσον 
δηλώνουν τα φυσικά πρόσωπα στα οποία ανήκουν οι 
εταιρείες οι οποίες συμμετέχουν και με την προϋπόθε¬ 
ση ότι τα φυσικά πρόσωπα έχουν αριθμό φορολογικού 
μητρώου στην Ελλάδα, 

Γ) των προσωπικών εταιρειών της περίπτωσης γ) της 
παραγράφου 3 άρθρου 15, εφόσον οι εταιρικές μερίδες 
ανήκουν σε φυσικά πρόσωπα ή εφόσον δηλώνουν τα 
φυσικά πρόσωπα στα οποία ανήκουν οι εταιρείες οι οποί¬ 
ες συμμετέχουν και με την προϋπόθεση ότι τα φυσικά 
πρόσωπα έχουν αριθμό φορολογικού μητρώου στην 
Ελλάδα, και 

Δ) των εταιρειών της παραγράφου 4 του άρθρου 15, 
που έχουν την έδρα τους, σύμφωνα με το καταστατικό 
τους, σε τρίτη χώρα εκτός της Ευρωπαϊκής Ένωσης και 
για τις οποίες συντρέχουν οι αναφερόμενες στις περι¬ 
πτώσεις α’, β' και γ' της παραγράφου 3, εφόσον η κατα¬ 
στατική τους έδρα δεν βρίσκεται σε κράτη μη συνερ- 
γάσιμα σύμφωνα με τις σχετικές διατάξεις για τα κράτη 
αυτά του Κώδικα Φορολογίας Εισοδήματος, τηρούνται 
και επιδεικνύονται ή προσκομίζονται κατά περίπτωση: 

α) Πρωτότυπα ή επικυρωμένα αντίγραφα του συστα¬ 
τικού εγγράφου ή του καταστατικού και του βιβλίου 
μετόχων. 

β) ί. Βεβαίωση οποιοσδήποτε δημόσιας αρχής του κρά¬ 
τους έδρας της εταιρείας, από την οποία προκύπτουν τα 
στοιχεία των κατεχόντων τις ονομαστικές μετοχές, τα 
μερίδια ή τις μερίδες των εταιρειών την 1 η Ιανουάριου 
του έτους φορολογίας. Σε περίπτωση κατά την οποία 
προβλέπεται από το νόμο καταχώρηση των μετοχών 
σε μητρώο θεματοφύλακα, προσκομίζεται βεβαίωση 
αυτού. 

Αποδεκτό για τη χορήγηση της εξαίρεσης δικαιολο- 
γητικό είναι οποιοδήποτε έγγραφο (βεβαίωση, πιστο¬ 
ποιητικό, απόσπασμα κ.λπ.) δημόσιας αρχής, από το 
περιεχόμενο του οποίου προκύπτουν τα στοιχεία των 
κατεχόντων τις ονομαστικές μετοχές, τα μερίδια ή τις 
μερίδες των εταιρειών την 1 η Ιανουάριου του έτους 
φορολογίας. 

Από το κείμενο των ανωτέρω δικαιολογητικών πρέπει 
να προκύπτουν τα στοιχεία των κατεχόντων τις ονομα¬ 
στικές μετοχές, τα μερίδια ή τις μερίδες των εταιρειών 
την 1 η Ιανουάριου του έτους φορολογίας, έστω και αν η 
ημερομηνία αυτή δεν περιλαμβάνεται ρητά στο λεκτικό 
αυτών ή αν αυτό προκύπτει από μεταγενέστερο ή από 
περισσότερα του ενός δικαιολογητικά, τα οποία καλύ¬ 
πτουν την ημερομηνία αυτή. 

Μ. Εάν δεν υπάρχει τέτοια αρχή ή αν η αρχή που υπάρ¬ 
χει δεν εκδίδει τη βεβαίωση της ανωτέρω περίπτωσης ί, 
υπεύθυνη δήλωση του νομίμου εκπροσώπου της εται¬ 
ρείας ή της κάθε εταιρείας, η οποία συμμετέχει στη σύν¬ 
θεση της ιδιοκτήτριας εταιρείας, για τα φυσικά πρόσωπα 
που κατέχουν τις μετοχές, μερίδια ή μερίδες αυτών, κα¬ 
θώς και για το ότι δεν είναι δυνατή η έκδοση βεβαίωσης 
από δημόσια αρχή. 

γ) Φωτοαντίγραφο της βεβαίωσης απόδοσης Αριθμού 
Φορολογικού Μητρώου (Α.Φ.Μ.) ή οποιοδήποτε άλλο 
φορολογικό έγγραφο, από το οποίο προκύπτει η ύπαρξη 
Α.Φ.Μ. την 1 η Ιανουάριου του έτους φορολογίας στα 
φυσικά πρόσωπα, τα οποία κατέχουν τις ονομαστικές 
μετοχές, τα εταιρικά μερίδια ή τις εταιρικές μερίδες. 

Ειδικά, για την εξαίρεση της παραγράφου 8 του άρθρου 
15, απαιτούνται επιπλέον και τα εξής δικαιολογητικά: 

ί. Ο τίτλος απόκτησης ακινήτου, από τον οποίο να 
προκύπτει ότι το ακίνητο αποκτήθηκε μέχρι και την 
31 η Δεκεμβρίου 2009. 

Μ. Βεβαίωση φορολογικής κατοικίας καθώς και βεβαίω¬ 
ση απόκτησης Α.Φ.Μ., στη χώρα φορολογικής κατοικίας 
των φυσικών προσώπων, τα οποία κατέχουν τις ονομα¬ 
στικές μετοχές, τα εταιρικά μερίδια ή τις εταιρικές μερί¬ 
δες, από την οποία να προκύπτει ότι το φυσικό πρόσωπο 
είχε Α.Φ.Μ. πριν το έτος 2010. 


Μί. Βεβαίωση απόκτησης Α.Φ.Μ., στην Ελλάδα των φυ¬ 
σικών προσώπων, τα οποία κατέχουν τις ονομαστικές 
μετοχές, τα εταιρικά μερίδια ή τις εταιρικές μερίδες, από 
την οποία να προκύπτει ότι ο Α.Φ.Μ. αποκτήθηκε μέχρι 
και την 22α Ιανουάριου 2017. 

ίν. Φωτοαντίγραφο της πράξης επιβολής του προστί¬ 
μου 2.500 (δυόμιση χιλιάδων) ευρώ από τον αρμόδιο 
προϊστάμενο απόδοσης Α.Φ.Μ. για κάθε φυσικό πρό¬ 
σωπο και για κάθε έτος καθυστέρησης απόκτησης φο¬ 
ρολογικού μητρώου, σύμφωνα με το τελευταίο εδάφιο 
της παραγράφου 2 του άρθρου 102 του ν. 4446/2016 
(ΦΕΚ 240 Α'). 

δ) Εάν το σύνολο ή μέρος των ονομαστικών μετοχών ή 
μεριδίων ή μερίδων των εταιρειών ανήκει σε άλλη εται- 
ρεία/εταιρείες, για τις συμμετέχουσες εταιρείες πρέπει να 
συντρέχουν οι προϋποθέσεις των περιπτώσεων α), β) και 
γ) της παραγράφου 3 του άρθρου 15 του ν. 3091 /2002, 
κατά περίπτωση, και οι εξαιρούμενες εταιρείες υποχρε- 
ούνται να τηρούν τα ως άνω υπό στοιχεία α), β) και γ) 
δικαιολογητικά και για την εταιρεία/εταιρείες, οι οποίες 
συμμετέχουν σε αυτές. 

Από τα υποβαλλόμενα δικαιολογητικά πρέπει να προ¬ 
κύπτει, ότι κατά την 1 η Ιανουάριου του έτους φορολογί¬ 
ας, οι ονομαστικές μετοχές των ανωνύμων εταιρειών, τα 
εταιρικά μερίδια των εταιρειών περιορισμένης ευθύνης 
και οι εταιρικές μερίδες των προσωπικών εταιρειών ανή¬ 
κουν εξ ολοκλήρου σε φυσικά πρόσωπα ή, σε περίπτωση 
κατοχής μέρους ή του συνόλου των ονομαστικών μετο¬ 
χών, των εταιρικών μεριδίων ή των εταιρικών μερίδων 
των εταιρειών αυτών από άλλη εταιρεία/εταιρείες, πρέ¬ 
πει να προκύπτουν τα φυσικά πρόσωπα που κατέχουν 
τις ονομαστικές μετοχές, μερίδια ή μερίδες των εταιρειών 
αυτών και ότι τα φυσικά αυτά πρόσωπα διαθέτουν Α.Φ.Μ. 
στην Ελλάδα την 1 η Ιανουάριου του έτους φορολογίας. 

Από το κείμενο των ανωτέρω δικαιολογητικών πρέπει 
να προκύπτουν τα στοιχεία των κατεχόντων τις ονομα¬ 
στικές μετοχές, τα μερίδια ή τις μερίδες των εταιρειών 
την 1 η Ιανουάριου του έτους φορολογίας, έστω και αν η 
ημερομηνία αυτή δεν περιλαμβάνεται ρητά στο λεκτικό 
αυτών ή αν αυτό προκύπτει από μεταγενέστερο ή από 
περισσότερα του ενός δικαιολογητικά, τα οποία καλύ¬ 
πτουν την ημερομηνία αυτή. 

ε) Εάν το σύνολο ή μέρος των ονομαστικών μετοχών, 
εταιρικών μεριδίων ή εταιρικών μερίδων της υπόχρεης 
εταιρείας ή των εταιρειών που συμμετέχουν σε αυτήν: 

εα) ανήκει σε εταιρεία, της οποίας οι μετοχές βρίσκο¬ 
νται σε διαπραγμάτευση σε οργανωμένη χρηματιστη¬ 
ριακή αγορά, για το ποσοστό αυτό απαιτείται το δικαι- 
ολογητικό της παραγράφου 1 του παρόντος άρθρου. 

εβ) κατέχεται ή διαχειρίζεται από πιστωτικό ίδρυμα, 
περιλαμβανομένων και των ταμιευτηρίων ή ταμείων πα¬ 
ρακαταθηκών και δανείων, ασφαλιστικό ταμείο, ασφαλι¬ 
στική εταιρεία, αμοιβαίο κεφάλαιο, περιλαμβανομένων 
και των αμοιβαίων κεφαλαίων επενδύσεων σε ακίνητη 
περιουσία κλειστού τύπου, εταιρεία διαχείρισης αμοι¬ 
βαίων κεφαλαίων, εταιρεία διαχείρισης ή/και παροχής 
συμβουλευτικών υπηρεσιών επί κεφαλαίων και αμοι¬ 
βαίων κεφαλαίων ή εταιρεία συλλογικών επενδύσεων σε 
ακίνητη περιουσία κλειστού τύπου, η καταστατική έδρα 

των οποίων δεν βρίσκεται σε μη συνεργάσιμο κράτος, 
για το ποσοστό αυτό απαιτείται μόνο σχετική βεβαίωση 
της αρμόδιας εποπτικής αρχής της χώρας της καταστατι¬ 
κής τους έδρας. Εφόσον πρόκειται για διαχείριση, εκτός 
της βεβαίωσης της εποπτεύουσας αρχής της χώρας της 
καταστατικής έδρας του διαχειριστή, απαιτείται και επι¬ 
κυρωμένο αντίγραφο της σύμβασης διαχείρισης. 

εγ) κατέχεται ή διαχειρίζεται από θεσμικό επενδυτή, 
που λειτουργεί σε οργανωμένη αγορά κράτους - μέλους 
της Ευρωπαϊκής Ένωσης, όπως αυτή νοείται σύμφωνα 
με την παράγραφο 1 του άρθρου 23 του ν. 2778/1999 
(ΦΕΚ 295 Α'), για το ποσοστό αυτό απαιτείται μόνο βε¬ 
βαίωση για την ιδιότητα του θεσμικού επενδυτή, από 
την οικεία Επιτροπή Κεφαλαιαγοράς. Εφόσον πρόκειται 
για διαχείριση, απαιτείται, εκτός της βεβαίωσης της επο¬ 
πτεύουσας αρχής της χώρας της καταστατικής έδρας του 
διαχειριστή, και επικυρωμένο αντίγραφο της σύμβασης 
διαχείρισης με βεβαίωση αρμόδιας αρχής ότι τούτο ισχύ¬ 
ει κατά την 1 η Ιανουάριου του έτους φορολογίας. 

στ) Εάν πρόκειται για ανώνυμη εταιρεία με ανώνυμες 
μετοχές και το σύνολο αυτών ανήκει σε εταιρείες, των 
οποίων οι μετοχές βρίσκονται σε διαπραγμάτευση σε 
οργανωμένη χρηματιστηριακή αγορά, εκτός από το δι- 
καιολογητικό της περίπτωσης α της παρούσας παραγρά¬ 
φου απαιτείται και το δικαιολογητικό της παραγράφου 
1 του παρόντος άρθρου. 

7. Περίπτωση ε) παραγράφου 3 άρθρου 15. 

Για τα νομικά πρόσωπα δημοσίου δικαίου, τα κάθε 
είδους ημεδαπά ταμεία ή ημεδαπούς οργανισμούς κοι¬ 
νωνικής ασφάλισης, τις ημεδαπές συνδικαλιστικές οργα¬ 
νώσεις, τα ημεδαπά μουσεία, τους ημεδαπούς συνεταιρι¬ 
σμούς που έχουν συσταθεί νόμιμα και τις ενώσεις τους, 
τις ημεδαπές δημοτικές και κοινοτικές επιχειρήσεις κα¬ 
θώς και τα νομικά πρόσωπα που υπάγονται της διατάξεις 
του ν. 3647/2008 (Α' 37), τα ημεδαπά κληροδοτήματα 
με κοινωφελή σκοπό, τα ημεδαπά κοινωφελή ιδρύματα 
που εποπτεύονται από δημόσια αρχή και τα ημεδαπά 
σωματεία, επικυρωμένο αντίγραφο του καταστατικού, 
του οργανισμού ή του συστατικού εγγράφου νομίμως 
δημοσιευμένου, όπου απαιτείται δημοσίευση, με όλες 
τις τυχόν τροποποιήσεις. 

Εάν πρόκειται για ημεδαπό κοινωφελές ίδρυμα, επι¬ 
πλέον βεβαίωση, από την οποία προκύπτει ότι εποπτεύ¬ 
εται από δημόσια αρχή ή την οικεία αποκεντρωμένη 
Διοίκηση και επιτελεί κοινωφελή σκοπό. 

Άρθρο 2 

I. Για τη χορήγηση της απαλλαγής της περίπτωσης γ' 
της παραγράφου 2 του άρθρου 15 του ν.3091/2002 σε 
ναυτιλιακές επιχειρήσεις και πλοιοκτήτριες εταιρείες για 
τα ακίνητα που ιδιοχρησιμοποιούν αποκλειστικά ως γρα¬ 
φεία ή αποθήκες για την κάλυψη των λειτουργικών τους 
αναγκών καθώς και για αυτά που εκμισθώνουν σε ναυ¬ 
τιλιακές επιχειρήσεις αποκλειστικά ως γραφεία ή απο¬ 
θήκες για την κάλυψη των λειτουργικών τους αναγκών 
απαιτείται να προσκομίζονται συνημμένα στην αίτηση 
της παραγράφου 6 του άρθρου 15 του ν.3091/2002, κατά 
περίπτωση τα ακόλουθα: 


α) Για τις ναυτιλιακές επιχειρήσεις του α.ν. 89/1967, 
το Φύλλο της Εφημερίδας της Κυβερνήσεως, στο οποίο 
έχει δημοσιευθεί η απόφαση, με την οποία χορηγείται η 
άδεια εγκατάστασης της ναυτιλιακής επιχείρησης στην 
Ελλάδα, σύμφωνα με τις διατάξεις του α.ν.89/1967, όπως 
τροποποιήθηκε και συμπληρώθηκε με τον α.ν.378/1968, 
το ν.27/1975, το ν.814/1978 και το ν.2234/1994, ή με την 
οποία πραγματοποιείται η υπαγωγή ελληνικής εταιρείας 
στις διατάξεις των ανωτέρω νόμων. 

Για τις πλοιοκτήτριες εταιρείες, επικυρωμένο αντίγρα¬ 
φο του εγγράφου εθνικότητας των πλοίων και, για πλοία 
που φέρουν ξένη σημαία, επίσημη μετάφραση του. Εάν 
πρόκειται για ημεδαπή πλοιοκτήτρια εταιρεία, επικυ¬ 
ρωμένο αντίγραφο του καταστατικού εγγράφου της, με 
τις τυχόν τροποποιήσεις του, συνοδευόμενο από πιστο¬ 
ποιητικό της αρμόδιας αρχής περί των τροποποιήσεων 
αυτών καθώς και των σχετικών Φύλλων της Εφημερί¬ 
δας της Κυβερνήσεως, όπου προβλέπεται. Εάν πρόκει¬ 
ται για αλλοδαπή πλοιοκτήτρια εταιρεία, επικυρωμένο 
αντίγραφο του καταστατικού εγγράφου της, με όλες τις 
τροποποιήσεις του, σε επίσημη μετάφραση καθώς και 
βεβαίωση εγκατάστασης γραφείου ή υποκαταστήματος 
ή θυγατρικής εταιρείας της αλλοδαπής πλοιοκτήτριας 
εταιρείας από την αρμόδια Υπηρεσία που έχει εγκρίνει 
την εγκατάσταση. 

β) Φωτοαντίγραφο της βεβαίωσης έναρξης εργασι¬ 
ών της επιχείρησης καθώς και βεβαιώσεις ενδεχόμενων 
μεταβολών, συνοδευόμενες από υπεύθυνη δήλωση με 
την οποία βεβαιώνεται ότι δεν υφίσταται περαιτέρω 
μεταβολή. 

γ) Φωτοαντίγραφο της δήλωσης φορολογίας εισοδή¬ 
ματος, της αναλυτικής κατάστασης για τα μισθώματα 
ακινήτων (έντυπο Ε2) του έτους φορολογίας, της δή¬ 
λωσης Ενιαίου Φόρου Ιδιοκτησίας Ακινήτων (ΕΝ.Φ.Ι.Α.)- 
Πράξης Προσδιορισμού Φόρου του έτους φορολογίας 
και, εφόσον αυτό δεν έχει εκδοθεί, του προηγούμενου 
της φορολογίας έτους, της οριστικής δήλωσης φόρου μι¬ 
σθωτών υπηρεσιών του προηγούμενου της φορολογίας 
έτους και των συγκεντρωτικών καταστάσεων του ασφα¬ 
λιστικού φορέα ή κάθε άλλο πρόσφορο μέσο, το οποίο 
κρίνεται απαραίτητο, προκειμένου να αποδεικνύεται ότι 
το ακίνητο, για το οποίο η εταιρεία αιτείται την απαλ¬ 
λαγή, ιδιοχρησιμοποιείται αποκλειστικά ως γραφείο ή 
αποθήκη για την κάλυψη των λειτουργικών αναγκών της. 

δ) Εφόσον η απαλλαγή ζητείται για ακίνητο που εκμι¬ 
σθώνουν σε ναυτιλιακές επιχειρήσεις του α.ν. 89/1967, 
εκτός από τα προαναφερόμενα δικαιολογητικά τόσο για 
τις ίδιες όσο και για τις μισθώτριες εταιρείες, και φωτοα¬ 
ντίγραφο του κατατεθειμένου μισθωτηρίου συμβολαίου 
ή απόδειξη υποβολής δήλωσης πληροφοριακών στοι¬ 
χείων μίσθωσης ακίνητης περιουσίας. 

II. Για τη χορήγηση της απαλλαγής: 

Α) σε νομικά πρόσωπα της περίπτωσης στ) της πα¬ 
ραγράφου 2 του άρθρου 15 του ν. 3091/2002, τα οποία 
αποδεδειγμένα επιδιώκουν στην Ελλάδα σκοπούς κοι¬ 
νωφελείς, πολιτιστικούς, θρησκευτικούς, εκπαιδευτικούς 
για τα ακίνητα που ιδιοχρησιμοποιούν για τον κοινω¬ 
φελή, πολιτιστικό, θρησκευτικό, εκπαιδευτικό σκοπό, 
για τα ακίνητα που εκμεταλλεύονται, εφόσον το προϊόν 

της εκμετάλλευσης διατίθενται αποδεδειγμένα για την 
εκπλήρωση αυτών των σκοπών, καθώς και τα ακίνητα 
που είναι αποδεδειγμένα κενά ή δεν αποφέρουν κανένα 
εισόδημα, και 

Β) σε εταιρείες της περίπτωσης δ) της παραγράφου 3 
του άρθρου 15 του ν. 3091/2002, των οποίων το σύνολο 
των ονομαστικών μετοχών, μεριδίων ή μερίδων ανήκουν 
σε Ίδρυμα ημεδαπό ή αλλοδαπό, εφόσον αποδεδειγμένα 
επιδιώκει στην Ελλάδα κοινωφελείς σκοπούς, για τα ακί¬ 
νητα που χρησιμοποιούνται για το σκοπό αυτό, εφόσον 
αυτά δεν εντάσσονται στις εξαιρέσεις του άρθρου 1 της 
παρούσας, απαιτείται να προσκομίζονται συνημμένα 
στην αίτηση της παραγράφου 6 του άρθρου 15 του 
ν. 3091/2002, κατά περίπτωση τα ακόλουθα: 

α) Εάν πρόκειται για ημεδαπό νομικό πρόσωπο, επικυ¬ 
ρωμένο αντίγραφο του καταστατικού ή του συστατικού 
εγγράφου του, με τις τυχόν τροποποιήσεις του, συνοδευ- 
όμενο από πιστοποιητικό της αρμόδιας αρχής περί των 
τροποποιήσεων αυτών καθώς και των σχετικών φύλλων 
της Εφημερίδας της Κυβερνήσεως, όπου προβλέπεται 
δημοσίευση. 

Εάν πρόκειται για αλλοδαπό νομικό πρόσωπο, επικυ¬ 
ρωμένο αντίγραφο του καταστατικού ή του συστατικού 
εγγράφου αυτού με όλες τις τροποποιήσεις του, σε επί¬ 
σημη μετάφραση, καθώς και πιστοποιητικό της εκάστοτε 
αρμόδιας αρχής της χώρας έδρας του περί της ύπαρξης 
του νομικού προσώπου, σε επίσημη μετάφραση. 

Ειδικά για την περίπτωση δ) της παραγράφου 3 του 
άρθρου 15 του ν. 3091/2002, προσκομίζεται επιπλέον 
επικυρωμένο αντίγραφο του καταστατικού ή του συ¬ 
στατικού εγγράφου, με τις τυχόν τροποποιήσεις αυτού, 
του ιδρύματος στο οποίο ανήκει το σύνολο των ονο¬ 
μαστικών μετοχών, μεριδίων ή μερίδων των εταιρειών, 
που αιτούνται την απαλλαγή. Εάν πρόκειται για αλλο¬ 
δαπό ίδρυμα, τα ανωτέρω προσκομίζονται σε επίσημη 
μετάφραση και συνοδεύονται από πιστοποιητικό της 
εκάστοτε αρμόδιας αρχής της χώρας έδραςτου περί της 
ύπαρξης του ιδρύματος. 

β) Φωτοαντίγραφο της δήλωσης Ενιαίου Φόρου Ιδι¬ 
οκτησίας Ακινήτων (ΕΝ.Φ.Ι.Α.)-Πράξης Προσδιορισμού 
Φόρου του έτους φορολογίας και, εφόσον αυτό δεν έχει 
εκδοθεί, του προηγούμενου της φορολογίας έτους. 

γ) Τους λογαριασμούς παροχής ηλεκτρικού ρεύματος 
ή ύδρευσης για ολόκληρο το έτος φορολογίας, εφόσον 
πρόκειται για κενό κτίσμα κατά την περίπτωση στ) της 
παραγράφου 2 του άρθρου 15. 

III. Για τη χορήγηση απαλλαγής από τον ειδικό φόρο 
επί των ακινήτων των περιπτώσεων I και II του παρόντος 
άρθρου υποβάλλεται αίτηση από το νόμιμο εκπρόσω¬ 
πο του νομικού προσώπου, στον αρμόδιο προϊστάμε¬ 
νο Δ.Ο.Υ. μέχρι την τελευταία εργάσιμη για τις δημόσιες 
υπηρεσίες ημέρα του Ιανουάριου κάθε έτους, σύμφωνα 
μετά συνημμένα στην παρούσα υποδείγματα 1 και 2,τα 
οποία επέχουν και θέση υπεύθυνης δήλωσης του άρ¬ 
θρου 8 του ν. 1599/1986 (75 Α') ως προς την ακρίβεια 
των στοιχείων που περιλαμβάνονται σε αυτή. Για την 
υποβολή της αίτησης από τρίτο πρόσωπο, προσκομί¬ 
ζεται ειδική προς τούτο εξουσιοδότηση από το νόμιμο 
εκπρόσωπο με βεβαιωμένο το γνήσιο της υπογραφής. Η 


αίτηση υποβάλλεται σε δύο αντίγραφα, εκ των οποίων το 
δεύτερο επιστρέφεται στον αιτούντα και αποτελεί από¬ 
δειξη παραλαβής και όχι ακριβές αντίγραφο της αίτησης. 
Σε περίπτωση που ζητείται απαλλαγή περισσότερων του 
ενός ακινήτων υποβάλλεται ξεχωριστή αίτηση για κάθε 
ακίνητο. 

Για τη χορήγηση απαλλαγής από τον ειδικό φόρο επί 
των ακινήτων στην περίπτωση γ της παραγράφου 2 
του άρθρου 15 του ν.3091/2002 διενεργείται μερικός 
φορολογικός έλεγχος από το γραφείο με βάση τα υπο¬ 
βαλλόμενα δικαιολογητικά και αυτοψία στο ακίνητο, 
για το οποίο ζητείται η απαλλαγή, ώστε να διαπιστωθεί 
σωρευτικά ότι πρόκειται για ναυτιλιακή επιχείρηση που 
έχει εγκαταστήσει γραφεία στην Ελλάδα σύμφωνα με 
τις διατάξεις του α.ν.89/1967, όπως τροποποιήθηκε και 
συμπληρώθηκε με τον α.ν.378/1968, το ν.27/1975, το 
ν.814/1978 και το ν.2234/1994, ή για πλοιοκτήτρια εται¬ 
ρεία εμπορικών πλοίων καθώς και ότι το ακίνητο, ιδιο- 
χρησιμοποιείται στην Ελλάδα αποκλειστικά ως γραφείο 
ή αποθήκη για την κάλυψη των λειτουργικών αναγκών 
της εταιρείας αυτής ή εκμισθώνεται σε ναυτιλιακή επιχεί¬ 
ρηση, που το χρησιμοποιεί αποκλειστικά ως γραφείο ή 
αποθήκη για την κάλυψη των λειτουργικών της αναγκών. 

Για τη χορήγηση απαλλαγής από τον ειδικό φόρο επί 
των ακινήτων στις περιπτώσεις στ της παραγράφου 2 
και δ της παραγράφου 3 του άρθρου 15 του ν.3091 /2002 
διενεργείται μερικός φορολογικός έλεγχος από το γρα¬ 
φείο με βάση τα υποβαλλόμενα δικαιολογητικά, ώστε 
να διαπιστωθεί σωρευτικά ότι το νομικό πρόσωπο ή 
το Ιδρυμα αποδεδειγμένα επιδιώκει στην Ελλάδα τους 
σκοπούς που ορίζονται στις ανωτέρω διατάξεις, κατά πε¬ 
ρίπτωση, καθώς και ότι το ακίνητο, για το οποίο ζητείται 
η απαλλαγή, στη μεν περίπτωση στ της παραγράφου 2 
ιδιοχρησιμοποιείται για σκοπό κοινωφελή, πολιτιστικό, 
θρησκευτικό, εκπαιδευτικό ή ότι το προϊόν της εκμετάλ¬ 
λευσης του διατίθεται αποδεδειγμένα για την εκπλήρω¬ 
ση των ανωτέρω σκοπών ή ότι το ακίνητο είναι αποδε¬ 
δειγμένα κενό ή δεν αποφέρει κανένα εισόδημα, στη δε 
περίπτωση δ της παραγράφου 3 ότι χρησιμοποιείται για 
σκοπό κοινωφελή ή ότι το προϊόν της εκμετάλλευσης 
του διατίθεται αποδεδειγμένα για την εκπλήρωση του 
σκοπού αυτού. 

Ο αρμόδιος Προϊστάμενος υποχρεούται να κοινο¬ 
ποιήσει εγγράφως στον αιτούντα το αποτέλεσμα του 
διενεργηθέντος ελέγχου, σύμφωνα με τα συνημμένα 
στην παρούσα υποδείγματα 3 και 4, το συντομότερο 
δυνατόν και όχι πέραν των τριών μηνών από την υποβο¬ 
λή της αίτησης του νομικού προσώπου. Αντίγραφα των 
υποδειγμάτων, της έκθεσης αυτοψίας ή ελέγχου, κατά 
περίπτωση, και της αίτησης αποστέλλονται με ευθύνη 
του αρμόδιου Προϊσταμένου με εμπιστευτικό έγγρα¬ 
φο, εντός τριών (3) ημερών, στη Διεύθυνση Εφαρμογής 
Φορολογίας Κεφαλαίου του Υπουργείου Οικονομικών. 

Σε περίπτωση μη χορήγησης της απαλλαγής, το νο¬ 
μικό πρόσωπο υποβάλλει δήλωση ειδικού φόρου επί 
των ακινήτων, στην οποία δύναται να διατυπώσει ρητή 
επιφύλαξη σύμφωνα με τις διατάξεις του άρθρου 20 του 
ν. 4174/2013. 

IV. Εάν έχει υποβληθεί εμπρόθεσμη αίτηση απαλλαγής 
και, μέχρι την καταληκτική ημερομηνία υποβολής της 
δήλωσης ειδικού φόρου επί των ακινήτων, δεν έχει γνω¬ 
στοποιηθεί στο νομικό πρόσωπο η χορήγηση ή μη αυτής, 
η δήλωση υποβάλλεται ως υπαγόμενη στην αιτούμενη 
απαλλαγή. Η τυχόν απόρριψη του αιτήματος απαλλαγής 
μετά τη λήξη της προθεσμίας υποβολής της δήλωσης ει¬ 
δικού φόρου επί των ακινήτων δεν επιφέρει συνέπειες 
(πρόστιμα, τόκους) πέραν του επιβαλλόμενου φόρου. 

Ειδικά για τα έτη 2015,2016 και 2017, η αίτηση για τη 
χορήγηση απαλλαγής υποβάλλεται εμπρόθεσμα μέχρι 
και τη 12η Απριλίου 2017. 

Για τις απαλλαγές που έχουν χορηγηθεί μέχρι τη δη¬ 
μοσίευση της παρούσας με την ισχύουσα μέχρι την ημε¬ 
ρομηνία αυτή διαδικασία δεν υποβάλλεται νέα αίτηση 
και είναι ισχυρές. 


Άρθρο 3 

1. Για δικαιολογητικά που αναφέρονται στα προη¬ 
γούμενα άρθρα ότι προσκομίζονται επικυρωμένα, δεν 
απαιτείται επικύρωση, εφόσον έχουν δημοσιευθεί στην 
Εφημερίδα της Κυβερνήσεως. Στην περίπτωση αυτή 
προσκομίζεται ή φυλάσσεται ανάλογα το αντίστοιχο 
φύλλο της Εφημερίδας της Κυβερνήσεως. 

2. Για την εξαίρεση από την καταβολή του φόρου και 
τη χορήγηση των απαλλαγών απαιτείται να συμπίπτουν 
όλα τα στοιχεία που προκύπτουν από τις υποβαλλόμενες 
δηλώσεις, από τα προσκομιζόμενα δικαιολογητικά και 
από τα λοιπά αποδεικτικά έγγραφα. 

3. Τα δικαιολογητικά τα οποία έχουν συνταχθεί σε 
άλλη, πλην της ελληνικής, γλώσσα, συνοδεύονται από 
επίσημη μετάφραση. 

ΥΠΟΔΕΙΓΜΑ 1 Α Ρ π Ρ ωτ : 


ΑΙΤΗΣΗ ΧΟΡΗΓΗΣΗΣ ΑΠΑΛΛΑΓΗΣ 
ΑΡΘΡΟΥ 15 Ν.3091/2002 έτους_ 

ΠΡΟΣ: 

ΣΤΟΙΧΕΙΑ ΝΑΥΤΙΛΙΑΚΗΣ ΕΠΙΧΕΙΡΗΣΗΣ 
- ΠΛΟΙΟΚΤΗΤΡΙΑΣ ΕΤΑΙΡΕΙΑΣ: 


ΕΠΩΝΥΜΙΑ: 


ΑΦΜ: 


ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ - 
ΑΝΤΙΠΡΟΣΩΠΟΥ: 

ΟΝΟΜΑΤΕΠΩΝΥΜΟ:_ 


□ Ναυτιλιακή Εταιρεία α.ν. 89/1968 

I I Πλοιοκτήτρια εταιρεία εμπορικού πλοίου 

Παρακαλώ να μου χορηγήσετε την προβλεπόμενη απαλλαγή 
της περίπτωσης γ της παραγράφου 2 του άρθρου 15 του 

ν.3091/2002 για το ακίνητο με Α.Τ.ΑΚ._ 

το οποίο περιγράφεται ως εξής 


(περιγραφικά στοιχεία ακινήτου) 


ΑΦΜ:_ΑΔΤ: 

Δ/ΝΣΗ:_ 


ΣΤΟΙΧΕΙΑ ΕΓΓΡΑΦΟΥ ΝΟΜΙΜΗΣ 
ΕΚΠΡΟΣΩΠΗΣΗΣ:_ 


Ημερομηνία: Ο/Η αιτ 

Συνημμένα Δικαιολογητικά: 


1) . 7) 

2 ) . 8 ). 

3) . 9). 

4) . 10).. 

5) . 11).. 

6 ) . 12 ).. 


Ημερομηνία: 


Ο/Η αιτ 


Παρελήφθη 

ΥΠΟΔΕΙΓΜΑ 2 


Αρ. Πρωτ.: 


ΑΙΤΗΣΗ ΧΟΡΗΓΗΣΗΣ ΑΠΑΛΛΑΓΗΣ 
ΑΡΘΡΟΥ 15 Ν.3 091/2002 έτους_ 

ΠΡΟΣ: 


ΕΠΩΝΥΜΙΑ:_ Παρακαλώ να μου χορηγήσετε την απαλλαγή που προβλέπεται 

στην περίπτωση: 

ΑΦΜ:_ [^] στ' της παραγράφου 2 ή 

ΕΔΡΑ ΣΤΗΝ ΕΛΛΑΔΑ:_ [^] δ' της παραγράφου 3 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ - του άρθρου 15 του ν.3091/2002, 

ΑΝΤΙΠΡΟΣΩΠΟΥ: για το ακίνητο με Α.Τ.ΑΚ._, 

το οποίο περιγράφεται ως εξής 

ΟΝΟΜΑΤΕΠΩΝΥΜΟ:_ (περιγραφικά στοιχεία ακινήτου) 


ΑΦΜ:_ΑΔΤ: 

Δ/ΝΣΗ:_ 


ΣΤΟΙΧΕΙΑ ΕΓΓΡΑΦΟΥ ΝΟΜΙΜΗΣ 
ΕΚΠΡΟΣΩΠΗΣΗΣ:_ 


Ημερομηνία: 


Ο/Η αιτ 


Συνημμένα Δικαιολογητικά: 


1) . 7) 

2 ) . 8 ). 

3) . 9). 

4) . 10).. 

5) . 11).· 

6 ) . 12 ).. 


Ημερομηνία: 


Ο/Η αιτ 


Παρελήφθη 

ΥΠΟΔΕΙΓΜΑ 3 


ΕΛΛΗΝΙΚΗ ΔΗΜΟΚΡΑΤΙΑ ΕΞ. ΕΠΕΙΓΟΝ 

ΑΝΑΡΤΗΤΕΑ ΣΤΟ ΔΙΑΔΙΚΤΥΟ 

ΑΑΔΕ 

Ανεξάρτητη Αρχή 
Δημοσίων Εσόδων 

ΓΕΝΙΚΗ ΔΙΕΥΘΥΝΣΗ ΦΟΡΟΛΟΓΙΚΗΣ ΔΙΟΙΚΗΣΗΣ Ημερομηνία_ 

Δ.Ο.Υ. : _ Αρ. Πρωτ._ 

Ταχ. Δ/νση : 

Πληροφορίες : 

Τηλέφωνο : 



ΧΟΡΗΓΗΣΗ ΑΠΑΛΛΑΓΗΣ 

παραγράφου 6 άρθρου 15 ν.3091/2002 

Ο Προϊστάμενος της Δ.Ο.Υ._έχοντας λάβει υπόψη τα ακόλουθα 

δικαιολογητικά: 

α)_ 

β)_ 

γ)_ 

δ)_ 

ε)_ 

στ)_ 

0 _ 

η)_ 

θ) Την από_έκθεση μερικού ελέγχου, 

Χορηγεί στο νομικό πρόσωπο_την απαλλαγή, η οποία 

προβλέπεται στην περίπτωση_της παραγράφου_του άρθρου 15 του ν.3091/2002 για 

το ακίνητο με Α.Τ.ΑΚ. _, όπως αυτό περιγράφεται στη με αριθμό 

πρωτοκόλλου _αίτησή του. 

Με εντολή Διοικητή 
Ο Προϊστάμενος της Α.Ο.Υ. 

Παρελήφθη την_ 


Ο Παραλαβών 

(ονοματεπώνυμο ΑΦΜ) 

ΥΠΟΔΕΙΓΜΑ 4 


ΕΛΛΗΝΙΚΗ ΔΗΜΟΚΡΑΤΙΑ 

ΛΛΔΕ 

Ανεξάρτητη Αρχή 
Δημοσίων Εσόδων 

ΓΕΝΙΚΗ ΔΙΕΥΘΥΝΣΗ ΦΟΡΟΛΟΓΙΚΗΣ ΔΙΟΙΚΗΣΗΣ 



ΕΞ. ΕΠΕΙΓΟΝ 

ΑΝΑΡΤΗΤΕΑ ΣΤΟ ΔΙΑΔΙΚΤΥΟ 


Ημερομηνία 


Δ.Ο.Υ. : _ Αρ. Πρωτ. 

Ταχ. Δ/νση : 

Πληροφορίες : 

Τηλέφωνο : 


ΓΝΩΣΤΟΠΟΙΗΣΗ ΜΗ ΧΟΡΗΓΗΣΗΣ ΑΠΑΛΛΑΓΗΣ 

παραγράφου 6 άρθρου 15 ν.3091/2002 

Ο Προϊστάμενος της Δ.Ο.Υ._έχοντας λάβει υπόψη τα ακόλουθα δικαιολογητικά: 

α)_ 

β)_ 

γ)_ 

δ)_ 

ε)_ 

στ)_ 

ζ)_ 

η)_ 

θ) Την από_έκθεση μερικού ελέγχου 


δεν χορηγεί την απαλλαγή που προβλέπεται στην περίπτωση _της παραγράφου_του άρθρου 15 του 

ν.3091/2002 για το/τα ακίνητ_ με Α.Τ.ΑΚ._, όπως αυτ_ περιγράφεται στη με 

αριθμό πρωτοκόλλου_αίτησή του γιατί_ 


Με εντολή Διοικητή 
Ο Προϊστάμενος της Α.Ο.Υ. 

Ημερομηνία Επίδοσης_ 

Ο Επιδόσας Ο Παραλαβών 

(ονοματεπώνυμο Α.Φ.Μ.) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

Αριθμ. ΠΟΑ. 1059 (2) 

Τύπος και περιεχόμενο της δήλωσης ειδικού φό¬ 
ρου επί των ακινήτων και διαδικασία υποβολής 
αυτής. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των άρθρων 15 έως 17 του ν. 3091 /2002 
(330 Α'), όπως ισχύουν. 

2. Τις διατάξεις του ν. 4174/2013 (ΦΕΚ Α' 170), όπως 
ισχύουν, και ειδικότερα της παραγράφου 2 του άρθρου 
18, με τις οποίες εξουσιοδοτείται ο Γενικός Γραμματέας 
Δημοσίων Εσόδων να ορίζει τη μορφή των φορολογικών 
δηλώσεων, τις πληροφορίες και τα στοιχεία που πρέπει 
να αναγράφονται σε αυτές, καθώς και τον τρόπο υπο¬ 
βολής τους. 

3. Τις διατάξεις του άρθρου 15 του ν. 4223/2013 (287 
Α'), για την προθεσμία καταβολής του ειδικού φόρου 
επί των ακινήτων. 

4. Τις διατάξεις των άρθρων 10 και 68 του Κώδικα 
Διατάξεων Φορολογίας Κληρονομιών, Δωρεών κ.λπ., ο 
οποίος κυρώθηκε με το πρώτο άρθρο του ν. 2961/2001 
(266 Α'), όπως ισχύουν. 

5. Τις διατάξεις των άρθρων 41 και 41Α του ν.1249/1982 
(43 Α') και τις κατ'εξουσιοδότηση αυτών εκδοθείσες 
αποφάσεις του Υπουργού Οικονομικών, για τον καθο¬ 
ρισμό του τύπου και του περιεχομένου των φύλλων υπο¬ 
λογισμού αξίας ακινήτων και τον καθορισμό και την ανα¬ 


προσαρμογή των τιμών εκκίνησης και των συντελεστών 
αυξομείωσης της φορολογητέας αξίας των ακινήτων. 

6. Τις διατάξεις του Κεφαλαίου Α' «Σύσταση Ανε¬ 
ξάρτητης Αρχής Δημοσίων Εσόδων» του ν. 4389/2016 
(Α' 94) και ειδικότερα του άρθρου 7, της παραγράφου 1 
του άρθρου 14 και του άρθρου 41 αυτού. 

7. Τηναριθ. 1 /20.01.2016 (ΦΕΚ 18/τ. Υ.Ο.Δ.Δ./20.01.2016) 
πράξη του Υπουργικού Συμβουλίου «Επιλογή και δι¬ 
ορισμός Γενικού Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», σε 
συνδυασμό με τις διατάξεις του πρώτου εδαφίου της 
παραγράφου 10 του άρθρου 41 του ν. 4389/2016, όπως 
ισχύουν. 

8. Το γεγονός ότι δεν προκαλείται δαπάνη σε βάρος 
του Προϋπολογισμού της Ανεξάρτητης Αρχής Δημοσίων 
Εσόδων, αποφασίζουμε: 

1. Ο τύπος και το περιεχόμενο της δήλωσης ειδικού 
φόρου επί ακινήτων έχει ως το συνημμένο υπόδειγμα, 
το οποίο αποτελεί αναπόσπαστο μέρος της παρούσας. 

2. Η αρχική δήλωση ειδικού φόρου επί ακινήτων υπο¬ 
βάλλεται αποκλειστικά ηλεκτρονικά μέσω διαδικτύου 
από το υπόχρεο νομικό πρόσωπο ή νομική οντότητα, 
όπως αυτά ορίζονται στην παράγραφο 3 του άρθρου 17 
του ν. 3091/2002, το οποίο απαιτείται να είναι ενεργός 
χρήστης των υπηρεσιών του Τ3χί5Πθΐ. 

3. Οι τροποποιητικές δηλώσεις ειδικού φόρου επί 
ακινήτων υποβάλλονται χειρόγραφα στον αρμόδιο 
Προϊστάμενο Δ.Ο.Υ. με υποχρεωτική συνυποβολή των 
απαιτούμενων κατά περίπτωση δικαιολογητικών. 

ΔΗΛΩΣΗ ΕΙΔΙΚΟΥ ΦΟΡΟΥ 
ΕΠΙ ΤΩΝ ΑΚΙΝΗΤΩΝ 

Για ακίνητα που υπάρχουν την 1η Ιανουάριου 20_ 

Προς τη Δ.Ο.Υ.: _ 

Η δήλωση του προηγούμενου έτους υποβλήθηκε στη 
Δ.Ο.Υ.: 


Ψηφιακά 

ΑΡΙΘΜΟΣ ΔΗΛΩΣΗΣ: * ** | υπογεγραμμένο 

ΑΡΙΘΜΟΣ ΦΑΚΕΛΛΟΥ : 


ΕΙΔΟΣ ΔΗΛΩΣΗΣ 

ΑΡΧΙΚΗ 

ΤΡΟΠΟΠΟΙΗΤΙΚΗ 

ΜΕ ΕΠΙΦΥΛΑΞΗ 





Α. ΣΤΟΙΧΕΙΑ ΤΟΥ ΝΟΜΙΚΟΥ ΠΡΟΣΩΠΟΥ ή ΝΟΜΙΚΗΣ ΟΝΤΟΤΗΤΑΣ 


ΑΦΜ 

001 


ΕΠΩΝΥΜΙΑ 

002 


ΔΙΕΥΘΥΝΣΗ ΕΠΑΓΓΕΛΜΑΤΟΣ (στην Ελλάδα) 

003 


ΧΩΡΑ ΣΤΗΝ ΟΠΟΙΑ ΒΡΙΣΚΕΤΑΙ Η ΕΔΡΑ ΤΟΥ 

ΚΑΤΑ ΤΟ ΚΑΤΑΣΤΑΤΙΚΟ 

004 


ΤΗΛΕΦΩΝΟ 

005 



Β. ΣΤΟΙΧΕΙΑ ΕΚΠΡΟΣΩΠΟΥ 


ΟΝΟΜΑΤΕΠΩΝΥΜΟ 

006 


ΠΑΤΡΩΝΥΜΟ 

007 


ΑΡΙΘΜΟΣ ΤΑΥΤΟΤΗΤΑΣ 

008 


ΔΙΕΥΘΥΝΣΗ (στην Ελλάδα) 

009 


ΤΗΛΕΦΩΝΟ 

010 



Γ. ΕΚΚΑΘΑΡΙΣΗ ΕΙΔΙΚΟΥ ΦΟΡΟΥ ΕΠΙ ΤΩΝ ΑΚΙΝΗΤΩΝ (15%) 


ΑΞΙΑ ΠΛΗΡΟΥΣ ΚΥΡΙΟΤΗΤΑΣ 

012 


ΑΞΙΑ ΨΙΛΗΣ ΚΥΡΙΟΤΗΤΑΣ 

013 


ΑΞΙΑ ΕΠΙΚΑΡΠΙΑΣ 

014 


ΣΥΝΟΛΙΚΗ ΑΞΙΑ ΦΟΡΟΛΟΓΗΤΕΩΝ ΑΚΙΝΗΤΩΝ 

015 


ΦΟΡΟΣ ΓΙΑ ΚΑΤΑΒΟΛΗ (Συν./της Φορ/σης 15%) 

016 


ΠΟΣΟ ΚΥΡΩΣΕΩΝ ΛΟΓΩ ΕΚΠΡΟΘΕΣΜΗΣ ΚΑΤΑΒΟΛΗΣ 

017 



ΑΞΙΑ ΑΠΑΛΛΑΣΣΟΜΕΝΩΝ ΑΚΙΝΗΤΩΝ 


019 


Ο Νόμιμος Εκπρόσωπος 


Ο ΔΗΛΩΝ 


Ελέγθηκαν τα αριθμητικά 
δεδομένα της δήλωσης 


Ο ενεργήσας 
τον έλεγχο 


ΠΑΡΑΛΗΦΘΗΚΕ 

Εμπρόσθεσμα: | | 

Εκπρόθεσμα : 

Μήνες Εκπρ. : 

Ο ΠΑΡΑΛΑΒΩΝ 


Ο ενεργήσας τη βεβαίωση 


ΕΚΠΤΩΣΕΙΣ 

Έγινε έκπτωση για ποσό 

Ευρώ. 

Αρ. Α.Φ.Ε.Κ. 

. 20 _ 

Ο ενεργήσας την έκπτωση 


Ποσό καταβολής _ 


Ο Επιμελητής Είσπραξης 


* Συμπληρώνεται από την υπηρεσία 

** Αν οποιοδήποτε ποσό που καταχωρείται είναι αρνητικός αριθμός , σημειώστε το πρόσημο πλήν (-) πρίν απ' αυτό στη στήλη της διαφοράς. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 325/19.04.2017 


ΔΙΚΑΙΟΛΟΓΗΤΙΚΑ ΠΟΥ ΣΥΝΥΠΟΒΑΛΛΟΝΤΑΙ : 


Α/Α 

Α/Α 

της στήλης 1 

Παραστατικά 

1 



2 



3 



4 



5 



6 



7 



8 



9 



10 



Σε περίπτωση περισσότερων δικαιολογητικών 
συνεχίστε την αρίθμηση σε συνημμένη κατάσταση 


ΣΗΜΕΙΩΣΕΙΣ ΥΠΟΧΡΕΟΥ 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 7 Απριλίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 325/19.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςμ 1 · Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6ί>πΐ35ΐ6ΐ·.6ΐ(5>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άε^θΐ.ςΐ 1 · με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ.9·· 

Πληροφορίες σχετικά με την λειτουργία 
της ιστοσελίδας: Η6ΐρά6$Κ.6ΐ@β1.9·' 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννβδιπ35ϊ€Γ.βϊ@6ϊ.9Γ 
Πληροφορίες για γενικό πρωτόκολλο 
και αλληλογραφία: 9Γ3ηππ3ΐ6Ϊ3@β1.9>' 
























